cyanic-selkie/wikianc huggingface dataset:
திலாப்பியா
சூழலியல் குறிப்புகள்
திலாப்பியா நீர் ஒடாமல் தேக்கமாக உள்ள நீர்நிலைகளை விரும்புகிறது. நீர்த் தேக்கங்கள், ஏரிகள், குளங்கள், குட்டைகளிலும் திலாப்பியாவைக் காணலாம். நீரோட்டம் குறைவாக உள்ள ஆற்றின் பகுதிகளிலும், வாய்க்கால்களிலும் காணலாம்.
திலாப்பியா குஞ்சுப் பருவத்தில் நீரிலுள்ள நுண்ணுயிர் மிதவை விலங்குகளை (zooplankton) விருப்பமுடன் உண்ணுகிறது. வளர, வளர நுண்ணுயிர் மிதவைத் தாவரங்கள் (phytoplankton), பாசிகள் (algae), நீரினடியில் மட்கும் தாவரப் பொருட்கள் (detritus), அவற்றுடன் ஒட்டியுள்ள நுண்ணுயிர்கள் (bacteria), சிறு புழு, பூச்சிகள் போன்றவற்றை உண்ணுகிறது.
வாழ்க்கைக் குறிப்புகள்
திலாப்பியா விரைவிலேயே பருவமடைந்து விடும் மீன் வகையாகும். சுமார் 30-40 கிராம் எடையை எட்டும் போதே பருவமடைந்து விடும். உடனடியாக இனப் பெருக்கத்தில் ஈடுபடும். தகுந்த தட்பவெப்பம் நிலவினால் பெண் திலாப்பியா பருவமடைந்த பிறகு ஆண்டொன்றுக்கு 8-12 தடவை முட்டையிடும். ஒவ்வொரு முறையும் 1000 முதல் 2000 முட்டைகளை இடும். பல மீன் வகைகளை ஒப்பிடும் போது இந்த எண்ணிக்கை குறைவே என்பது குறிப்பிடத்தக்கது. ஒரே சமயத்தில் பத்திருபது இலட்சம் முட்டைகளை இடும் மீன்களும் உள்ளன. ஆனால், அப்படிப்பட்ட மீன்கள் ஆண்டிற்கு ஒரு முறையோ, அல்லது இரு முறையோதான் இனவிருத்தி செய்யும். முட்டைகளும் அளவில் சுமார் 1 மில்லி மீட்டரோ அதற்கு குறையாகவோ இருக்கும். திலாப்பியா முட்டையோ 3-4 மி.மீ இருக்கும். பொரித்து வரும் குஞ்சுகளும் பெரிதாக இருக்கும். பெற்றோர் மீன்களால் அவை நன்கு கவனிக்கப்படுவதால், அவற்றில் பெரும்பான்மை உயிர் தப்பி பெரிய மீன்களாகும். அதிக எண்ணிக்கையில் முட்டையிடும் மற்ற மீனினங்கள் பொதுவாக குஞ்சு பொரிப்பதையோ, குஞ்சு வளர்ச்சியையோ பொருட்படுத்துவதில்லை. எனவே சில குஞ்சுகளே உயிர் தப்பி பெரிய மீன்களாகும்.
திலாப்பியாவில் ஆண் பெண்ணைக் காட்டிலும் பெரிதான அளவில் வளரும். பருவமடைந்த பிறகு இந்த மாற்றம் நடக்கும்.
ஆண் திலாப்பியா உற்பத்தி
ஒரு வழி, வளருகின்ற மீன்களில் ஆண் மீன்களைப் பிரித்தெடுத்து அவற்றை மட்டும் வளர்ப்பது (ஆண் திலாப்பியா, பெண் திலாப்பியாவைவிட விரைவாக வளரும்). இந்த முறையை நடைமுறையில் செயல்படுத்துவது கடினம் என்பதால் இது பரவலாக உபயோகப்படுத்தப்படுவதில்லை.
இன்னொரு வழி, திலாப்பியா குஞ்சுகளை உண்டு வாழும் விரால், கெழுத்தி, கொடுவா போன்ற மீன்களையும் நீர் நிலையில் விட்டு, குஞ்சுகளைக் கட்டுப்படுத்துவது. இந்த முறையும் நடைமுறையில் பயன் தருவது கிடையாது.
மற்றொரு வழி சில கலப்பினங்கள் 90%க்கும் மேற்பட்ட ஆண் குஞ்சுகளை உற்பத்தி செய்கின்றன. உதாரணமாக நைல் திலாப்பியா x நீல திலாப்பியா கலப்பினம் பெரும்பாலும் ஆணாகவே இருக்கும். இந்த முறைதான் உலகத்தின் மிகப் பெரிய திலாப்பியா உற்பத்தியாளரான சீனா கடைப்பிடிப்பது.
கரு முட்டையிலிருந்து குஞ்சு பொரித்த சில தினங்களுக்குள் குஞ்சுகளுக்கு ஆண்ட்ரோஜன் ஹார்மோனை உணவோடு அளித்தால் அவை ஆணாகி விடும். 17-ஆல்பா மீதைல் டெஸ்டோஸ்டீரான் என்னும் செயற்கை ஹார்மோனை தீவனத்தில் 60 ppm என்ற கணக்கில் குஞ்சு பொரித்த பின் முதல் 21 நாட்களுக்கு வழங்க வேண்டும். இந்த ஹார்மோன் மீன் குஞ்சாக இருக்கும் போது மட்டுமே சிறிய அளவில் வழங்கப்படுவதால், 3-4 மாதங்கள் கழித்து அவை உணவிற்கான அளவை எய்தும் போது, மீனை உண்பதில் அபாயம் ஏதும் கிடையாது. ஆனால் ஹார்மோனைக் கையாளும் ஊழியர், கையுறை, முகமூடி முதலியவற்றை அணிந்து கொள்ளவில்லை என்றால், ஹார்மோனால் அவருக்கு பாதிப்பு ஏற்படும் வாய்ப்புள்ளது. எனவே, ஹார்மோனில்லாமல் 100% ஆண் திலாப்பியாவை உருவாக்கும் முறைகள் முக்கியத்துவம் பெறுகின்றன.
மரபியலில் உள்ள சில தத்துவங்களைப் பயன்படுத்தி அனைத்துக் குஞ்சுகளும் ஆணாயிருக்கும் வண்ணம் செய்ய இயலும் ஒரு தொழில்நுட்பம் இப்போது நடைமுறைக்கு வந்துள்ளது. இப்படி பெறப்படும் திலாப்பியா GMT, அதாவது Genetically Male Tilapia என்று அழைக்கப்படுகிறது.
திலாப்பியா குஞ்சு உற்பத்தி
திலாப்பியா விரைவாக பருவமடைந்து, எந்த புற ஊக்குவிப்பும் இன்றி, இனப்பெருக்கத்தில் ஈடுபடுவதால் குஞ்சு உற்பத்தி எளிதாகிறது. ஆண், பெண் திலாப்பியாவை 3:1 என்ற கணக்கில் சிறிய குளங்களில் இருப்பு செய்து, நாள்தோறும் குஞ்சுகளைப் பிடித்திடலாம். குஞ்சுகள் நீரின் மேல் மட்டத்தில், கரையோரத்திலே ஒதுங்கி நிற்கும் என்பதால், கைப்பிடி நீளமான ஒரு கைவலை கொண்டு ஒரே ஒரு நபரே குஞ்சுகளை அறுவடை செய்திடலாம்.
சிறு கண் கொண்ட வலையால் சிறு செவ்வகத் தொட்டிகளைச் (உதாரணமாக 1.2 மீ நீளம், 0.8 மீ அகலம், 0.5 மீ ஆழம்) செய்து, அவற்றை குளத்தில் கட்டி, அவற்றினுள்ளும் ஆண், பெண் திலாப்பியாவை இருப்பு செய்யலாம். இவ் வகைத் தொட்டி ஹாப்பா என்று அழைக்கப்படுகிறது. இப்படிச் செய்வதன் அனுகூலம் என்னவென்றால், திலாப்பியாவை 4-5க்கு ஒரு நாள் பிடித்து, வாயைத் திறந்து முட்டைகளையும், புதிதாகப் பொரித்திருக்கும் குஞ்சுகளையும் அறுவடை செய்து விடலாம். இந்த முட்டைகளையும், குஞ்சுகளையும் தனியாகப் பராமரித்து அவற்றை வளர்க்கலாம். எப்படி கோழியின் முட்டையை நாம் எடுத்து விடுவதால், அது அடைகாக்கப் போகாமல் மறுபடியும் இனப்பெருக்கத்தில் ஈடுபட்டு முட்டைகளை இடுகிறதோ, அப்படியே வாயிலிருந்து முட்டைகளும், குஞ்சுகளும் எடுக்கப்படும் போது, பெண் திலாப்பியாவும் மீண்டும் இனப்பெருக்கத்திற்கு தயாராகி விடும். எனவே, இம் முறையில் உற்பத்தி பெருகுகிறது.
திலாப்பியா வளர்ப்பு முறைகள்
உலகத்தில் பெரும்பாலான திலாப்பியா வளர்ப்பு குளங்களில்தான் நிகழ்கிறது. மண்ணில் தோண்டிய குளங்களில் நீரை நிரப்பி, அவற்றிற்கு உரமிட்டு, திலாப்பியா குஞ்சுகளை இருப்பு செய்து வளர்ப்பதே இம் முறையாகும். உரமிடுவதன் மூலமாக நீரில் சிறு மிதவை தாவரங்கள், அவற்றை உண்ணும் சிறு மிதவை விலங்குகள் முதலானவை பெருகுகின்றன. இவை திலாப்பியாவிற்கு இரையாகின்றன. குளத்தினடியில் இருக்கும் மக்கிய தாவரப் பொருட்கள், அவற்றினூடே வளரும் பலவித நுண்ணுயிர்களும் திலாப்பியாவிற்கு உணவாகின்றன. இது தவிர அவற்றிற்கு வளர்ப்பவர்களால் இரையும் அளிக்கப்படுகின்றது. தவிடுகள், புண்ணாக்குகள், மாவுகள் போன்றவை மிகுந்த இந்த இரையும், திலாப்பியாக்கள் நீரிலிருந்து பெறும் பல்வகையான உணவுப் பொருட்களும் திலாப்பியா விரைந்து வளர உதவுகின்றன. குளத்தில் ஒரு சதுர மீட்டருக்கு 4-5 என்ற கணக்கில் அடர்த்தி செய்யப்படும் சுமார் 2-3 கிராமுள்ள குஞ்சுகள் 5-6 மாதங்களில் 500 கிராமை எட்டும். பத்து மாதங்களில் ஒரு கிலோ அளவிற்கு வளர்ந்து விடும். எனவே, தகுந்த தட்பவெப்பத்தில், சரியான மேலாண்மையில் ஒரு ஹெக்டேர் (10,000 சதுர மீற்றர்) பரப்பளவுள்ள ஒரு குளத்தில் பத்து மாதங்களில் 3-4 டன் திலாப்பியா அறுவடை செய்ய இயலும்.
தீவிர மேலாண்மை முறைகளை பயன்படுத்தி உற்பத்தியை இன்னும் பெருக்க இயலும். பெரிய நீர் நிலைத் தேக்கங்களில் வலையினால் அமைக்கப்பட்ட கூண்டுகளில் திலாப்பியா வளர்க்கும் முறை பல நாடுகளில் பின்பற்றப்படுத்தப்படுகிறது. நீர் மின்சார நிலையங்களில் அதிவேகமாக வெளியாகும் நீரை காங்க்ரீட் தொட்டிகளில் செலுத்தி அந்த தொட்டிகளில் திலாப்பியா வளர்ப்பது கோஸ்ற்றா ரிக்கா, ஹாண்டூரஸ் ஆகிய நாடுகளில் பின்பற்றப்படுகிறது. அமெரிக்கா, ஐரோப்பா போன்ற குளிர் பிரதேசங்களில் பசுமைக்குடில் அமைத்து அதற்குள் தொட்டிகளில் நீரை மீள்சுழற்சி செய்யும் தொழில்நுட்பத்தை பயன்படுத்தி திலாப்பியா வளர்க்கப்படுகிறது. மேற்கண்ட முறைகளில் ஒரு சதுர மீற்றர் தண்ணீர்ப் பரப்பளவில் 10 முதல் 100 கிலோ மீன் வரைக்கும் உற்பத்தி செய்யும் சாத்தியம் உள்ளது.
விமர்சனம்
இன்று தமிழக நீர்நிலைகளில் இந்த மீனே ஆதிக்கம் செலுத்துவதால் மற்ற பாரம்பரிய மீன்கள் காணாமல் போய்விடும் நிலை ஏற்பட்டுவருகிறது. இந்தத் திலேபியா மீன்கள் பாரம்பரிய மீன்களுக்குப் பரம எதிரியாகி உள்நாட்டு மீன் இனத்தையே அழிக்கும் வல்லமை கொண்டவை. இம்மீன்கள் தண்ணீர் எவ்வளவு மாசுபட்டு இருந்தாலும் அதில் வாழும். பாரம்பரிய மீன்கள் சாப்பிடும் உணவு வகைகளை அதிகம் சாப்பிடும். மேலும் பாரம்பரிய இன மீன்களின் முட்டைகளைத் தேடிக் கண்டுபிடித்துச் சாப்பிடுகின்றன. இனப்பெருக்கத்திலும் இவற்றின் அக்கறை அதிகம். தன்னுடைய மீன் குஞ்சுகளில் 70 முதல் 80 சதவீதத்தை இவை காப்பாற்றி விடுவதாக ஆய்வாளர்கள் கூறுகிறார்கள். நாட்டு இன மீன்கள் ஒவ்வொன்றும் ஒவ்வொரு வகை மாதிரியான உணவுகளை உண்ணும். ஆனால், இந்தத் திலேபியாவுக்கு உணவில் எந்த விதிவிலக்கும் கிடையாது. எல்லாவற்றையும் சாப்பிடும். இதே நிலை நீடித்தால், கடைசியில் திலேபியா மட்டுமே மிஞ்சும். திலேபியாவை ஒரு பெரு நோய் தாக்கினால் நம் பகுதிகளில் மீன் இனமே ஒட்டுமொத்தமாக அழியும் பேராபத்தும் இருக்கிறது என குற்றச்சாட்டு உள்ளது.
ஆதாரங்கள்
Beveridge, M.C.M. & McAndrew, B.J. 2000. Tilapias: Biology and Exploitation. Kluwer Academic Publishers.
Suresh, A.V. 2003. Tilapias. Pages 321-345, Chapter 16 In: Lucas, J.S. & Southgate, P.C. (Editors) Aquaculture, Farming Aquatic Animals and Plants. Blackwell Publishing.
http://www.thehindu.com/news/national/tamil-nadu/a-second-coming-for-tilapia-in-south-tamil-nadu/article9286888.ece
பகுப்பு:மீன்கள்
தமிழ்நாடு நிலத்தடி நீர் (மேம்பாடு மற்றும் மேலாண்மை) சட்டம், 2003
தமிழ்நாடு நிலத்தடி நீர் (மேம்பாடு மற்றும் மேலாண்மை) சட்டம், 2003 இந்தச் சட்டம் நிலத்தடி நீர் வளங்களைப் பாதுகாக்கவும் அதனைச் சிறப்பாகத் திட்டமிட்டுப் பயன்படுத்தவும் நீர் வளங்களை மேம்படுத்தவும் பயன்படுகிறது. 2013 ஆம் ஆண்டு இந்தச் சட்டம் பின்வாங்கப்பட்டது
மேற்கோள்கள்
பகுப்பு:தமிழக அரசின் சட்டங்கள்
உயரமாகத் தாண்டுதல்
உயரமாகத் தாண்டுதல் என்பது ஒருவர் தன்னுடைய உடலை செங்குத்தாக புவி ஈர்ப்பு விசையை உயர்த்துவதாகும். உயரமாகத் தாண்டுதல் என்பது நின்ற நிலையில் இருந்து மேலே தாண்டுதல் ஆகும்.
வகைகள்
உயரமாக தாண்டுதல் என்பது இரண்டு வகைகளாக பிாிக்கப்படுகிறது.
நின்ற இடத்தில் உயரமாகத் தாண்டுதல்
நின்ற நிலையில் இரண்டு கால்களை சமமாக சேர்த்து வைத்து உயரமாக தாவ வேண்டும்.
ஓடி வந்து உயரமாக தாண்டுதல்
ஓடி வந்து உடலில் உள்ள சக்தியை கொடுத்து உயரமாக தாவ வேண்டும்.
விளையாட்டுகளில் பயன்படுத்துதல்
உயரமாக தாண்டுதல் தடகள போட்டிகளில் திறமைகளை அறிய பயன்படுகிறது. மேலும் வலைப்பந்து, கூடைப்பந்து, கால்பந்து, கையுந்து போட்டிகளில் வீரர்களின் உயரமாக தாவுதல் திறன் பாிசோதனை செய்யப்படுகிறது. தசை வலிமை, விரைவு சக்தி போன்றவற்றை அறிய உயரமாக தாண்டுதல் பயன்படுகிறது.
மேற்கோள்கள்
பகுப்பு:தடகள விளையாட்டுகள்
ஆத்து அரசு
ஆற்றுப் பூவரசு (Trewia nudiflora) என்ற இந்த தாவரம் வெப்ப மண்டல ஆப்பிரிக்காக் காட்டுப் பகுதியில் அதிகமாகக் காணப்படுகிறது. மேலும் இந்தியத் துணைக்கண்டப்பகுதி, கிழக்கு ஆசியா, தென் கிழக்கு ஆசியா, பசிபிக் தீவுகள், மற்றும் ஆஸ்திரேலியா பகுதியிலும் காணப்படுகிறது. இத்தாவரம் ஆமணக்குக் குடும்பத்தைச் சார்ந்த தாவரம் ஆகும்.
மேற்கோள்கள்
பகுப்பு:பூக்கும் தாவரங்கள்
காவேரிப்பட்டிணம் அங்காளம்மன் கோயில்
காவேரிப்பட்டிணம் அங்காளம்மன் கோயில் தமிழ்நாட்டில் கிருஷ்ணகிரி மாவட்டம், காவேரிப்பட்டணம் என்னும் ஊரில் அமைந்துள்ள அம்மன் கோயிலாகும்.
வரலாறு
இத்தலத்தின் அம்மன் சிலையானது மண்மேட்டில் அகழ்ந்து எடுக்கப்பட்ட திருவுருவம் எனப்படுகிறது. பல ஆண்டுகளுக்கு முன்னர் குறிசொல்லும் ஒருவர் குறி சொல்லியபடி மண்மேடாக இருந்த இந்த இடத்தில் அகழ்ந்து பார்த்தபோது அங்கு உடுக்கையும், அம்மன் சிலையும் புதைந்த நிலையில் கண்டெடுக்கப்பட்டது. அதை எடுத்து அதே இடத்தில் வைத்து வழிபடத்துவங்கினர். பின்னர் இங்கு 1910 முதல் 1913 வரை மூன்று ஆண்டுகளில் கோயில் கட்டப்பட்டது. கோயிலை வைத்திய முத்துச்செட்டி என்பவர் கட்டினார்.
பூசைகள்
இக்கோயிலில் ஒருகாலப் பூசை நடக்கின்றது. மாசி மாதம் மகா சிவராத்திரி மற்றும் மயானக்கொள்ளை திருவிழா 9 நாட்கள் முக்கிய திருவிழாவாக நடைபெறுகிறது. திருவிழாவின் மூன்றாம் நாள் அம்மன் திருத்தேரில் புறப்பட்டு மயானத்துக்குச் சென்று தனது ஆவேசத்தைப் போக்கும் விதத்தில் மயானத்தில் உள்ள எலும்புத் துண்டுகளை உண்டு ஆவேசத்தைத் தணித்துக் கொள்ளும் நிகழ்வு சிறப்பாக நடைபெறுகிறது.
அன்னதானம்
இக்கோயிலில் தமிழக முதல்வரின் அன்னதான திட்டத்தின்படி நாள்தோறும் 25 பேருக்கு அன்னதானம் வழங்கப்படுகிறது.
மேற்கோள்கள்
பகுப்பு:கிருஷ்ணகிரி மாவட்டத்திலுள்ள அம்மன் கோயில்கள்
எஸ். கணேசன்
'''எஸ். கணேசன்' (S. Ganesan'') இந்தியாவைச் சேர்ந்த ஒர் அரசியல்வாதியாவார். 1928 ஆம் ஆண்டு சூன் மாதம் 20 ஆம் தேதியன்று இவர் பிறந்தார். தமிழக முன்னாள் சட்டமன்ற உறுப்பினராக இருந்தார். 1967ஆம் ஆண்டு நடைபெற்ற தேர்தலில் திராவிட முன்னேற்றக் கழக வேட்பாளராக செம்பனார்கோயில் தொகுதியிலிருந்தும், 1971ஆம் ஆண்டுத் தேர்தலில் குத்தாலம் சட்டமன்றத் தொகுதியிலிருந்தும் 1977 ஆம் ஆண்டு பூம்புகார் தொகுதியிலிருந்தும் தமிழக சட்டசபைக்கு தேர்ந்தெடுக்கப்பட்டார்.
மேற்கோள்கள்
பகுப்பு:வாழும் நபர்கள் பகுப்பு:தமிழ்நாடு சட்டமன்ற உறுப்பினர்கள் பகுப்பு:4 ஆவது தமிழ்நாடு சட்டமன்ற உறுப்பினர்கள் பகுப்பு:5 ஆவது தமிழ்நாடு சட்டமன்ற உறுப்பினர்கள் பகுப்பு:6 ஆவது தமிழ்நாடு சட்டமன்ற உறுப்பினர்கள் பகுப்பு:திராவிட முன்னேற்றக் கழக சட்டமன்ற உறுப்பினர்கள்
முள்ளக்காடு ஊராட்சி
முள்ளக்காடு ஊராட்சி (Mullakadu Gram Panchayat), தமிழ்நாட்டின் தூத்துக்குடி மாவட்டத்தில் உள்ள தூத்துக்குடி வட்டத்தில் அமைந்துள்ளது. இந்த ஊராட்சி, தூத்துக்குடி சட்டமன்றத் தொகுதிக்கும் தூத்துக்குடி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2346 பேர் ஆவர். இவர்களில் பெண்கள் 1194 பேரும் ஆண்கள் 1152 பேரும் உள்ளடங்குவர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:தூத்துக்குடி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
2013 பாட்னா தொடர் குண்டுவெடிப்புகள்
2014 நாடாளுமன்றத் தேர்தலில் இந்தியப் பிரதமர் வேட்பாளராக அறிவிக்கப்படிருந்த நரேந்திர மோதி, பிகார் மாநிலத்தின் தலைநகரான பாட்னாவில் 27 அக்டோபர் 2013 அன்று கலந்து கொண்ட தேர்தல் பிரசாரக் கூட்டத்தின் போது, பாட்னாவில் எட்டு இடங்களில் தொடர்ச்சியாக வெடிகுண்டுகள் வெடித்தன. இதில் 5 பேர் பலியாயினர் மற்றும் 66 பேர் காயமுற்றனர். இந்த குண்டுவெடிப்புகளுக்கு எவரும் இதுவரை பொறுப்பு ஏற்கவில்லை இக்குண்டு வெடிப்புகளுக்க் இந்தியன் முஜாகிதீன் என்ற இசுலாமிய தீவிரவாத அமைப்பு காரணமாக இருந்தது.
பாட்னா தொடர்வண்டி நிலையம் குண்டுவெடிப்புக்கள்
27 அக்டோபர் அன்று பாட்னா தொடர்வண்டி நிலையத்தின் பத்தாவது நடைமேடையில் ஓர் நாட்டு வெடிகுண்டு வெடித்தது. இதில் ஒருவர் பலியானார். மேலும் இரண்டு நாட்டு வெடிகுண்டுகள் செயலிழக்கப்பட்டன.
காந்தி மைதான் குண்டு வெடிப்புகள்
காந்தி மைதானில் நடைபெற்ற நரேந்திர மோடியின் தேர்தல் பேரணியில் ஐந்து குண்டுகள் வெடித்தன. இதில் பலர் படுகாயம் அடைந்தனர். இந்த மைதானத்திற்கு அருகே இருந்த திரையரங்கில் வெடித்த குண்டில் ஆறு பேர் காயமடைந்தனர். மோடி அவர்கள் பேசிய மேடையின் கீழ் வெடிக்காத குண்டு ஒன்று கைபெற்றபட்டது. மாலை ஐந்து மணி அளவில் மைதானத்தில் ஓர் குப்பை மேட்டின் கீழே மேலும் ஒரு குண்டு வெடித்தது.
தொடர் வெடிகுண்டு வெடிப்புகள் வழக்கும் தீர்ப்பும்
பாட்னா தொடர்குண்டு வழக்கின் விசார்ணையை தேசிய புலனாய்வு முகமை மேற்கொண்டது. இந்த வழக்கில் 27 அக்டோபர் 2021 அன்று தேசியப் புலனாய்வு முகமை நீதிமன்றம் தீர்ப்பு வழங்கியது. பாட்னா தொடர் குண்டு வெடிப்புகளுக்கு காரணமாக இருந்த இந்தியன் முஜாகிதீன் எனும் இசுலாமிய தீவிரவாத அமைப்பைச் சேர்ந்த 9 பேர் குற்றவாளிகள் என நீதிமன்றம் தீர்ப்பு வழங்கியது. இம்தியாஸ் அன்சாரி, ஹைதர் அலி, நோமன் அன்சாரி, முகமது முஜிபுல்லா அன்சாரி ஆகிய 4 தீவிரவாதிகளுக்கு தூக்குத் தண்டனை விதிக்கப்பட்டது. உமர் சித்திக், அசாருதீன் குரேஷி ஆகியோருக்கு ஆயுள் தண்டனையும், அகமது உசைன், பெரோஸ் அஸ்லாம் ஆகியோருக்கு 10 ஆண்டுகள் சிறை தண்டனையும் வழங்கப்பட்டது. முகமது இப்திகார் ஆலத்துக்கு 7 ஆண்டுகள் சிறை தண்டனை விதிக்கப்பட்டது.
மேற்கோள்கள்
பகுப்பு:இந்தியாவில் இஸ்லாமிய பயங்கரவாதம் பகுப்பு:பீகார் அரசியல் பகுப்பு:பட்னா மாவட்டம் பகுப்பு:2013 நிகழ்வுகள் பகுப்பு:இந்தியாவில் தீவிரவாதத் தாக்குதல்கள் பகுப்பு:இசுலாமும் வன்முறையும்
முள்ளிகுளம் ஊராட்சி
முள்ளிகுளம் ஊராட்சி (Mullikulam Gram Panchayat), தமிழ்நாட்டின் விருதுநகர் மாவட்டத்தில் உள்ள ஸ்ரீவில்லிபுத்தூர் வட்டாரத்தில் அமைந்துள்ளது. இந்த ஊராட்சி, ஸ்ரீவில்லிப்புத்தூர் சட்டமன்றத் தொகுதிக்கும் தென்காசி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1542 ஆகும். இவர்களில் பெண்கள் 793 பேரும் ஆண்கள் 749 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
மேற்கோள்கள்
பகுப்பு:விருதுநகர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
பெரியபள்ளிப்பாளையம் ஊராட்சி
பெரியபள்ளிப்பாளையம் ஊராட்சி (Periyapallipalayam Gram Panchayat), தமிழ்நாட்டின் திருச்சிராப்பள்ளி மாவட்டத்தில் உள்ள தொட்டியம் வட்டாரத்தில் அமைந்துள்ளது. இந்த ஊராட்சி, முசிறி சட்டமன்றத் தொகுதிக்கும் பெரம்பலூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011-ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1487 ஆகும். இவர்களில் பெண்கள் 765 பேரும் ஆண்கள் 722 பேரும் உள்ளனர்.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருச்சிராப்பள்ளி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
குண்டலப்பட்டி ஊராட்சி
குண்டலப்பட்டி ஊராட்சி (Gundalapatti Gram Panchayat), தமிழ்நாட்டின் கிருஷ்ணகிரி மாவட்டத்தில் உள்ள காவேரிப்பட்டினம் வட்டாரத்தில் அமைந்துள்ளது. இந்த ஊராட்சி, கிருஷ்ணகிரி சட்டமன்றத் தொகுதிக்கும் கிருஷ்ணகிரி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 5548 ஆகும். இவர்களில் பெண்கள் 2739 பேரும் ஆண்கள் 2809 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:காவேரிப்பட்டணம் ஊராட்சி ஒன்றிய ஊராட்சிகள்‎ பகுப்பு:த. இ. க. ஊராட்சித் திட்டம்
2008 கோடைக்கால ஒலிம்பிக் விளையாட்டுப் போட்டிகள்
2008 ஒலிம்பிக் விளையாட்டுப் போட்டிகள் மக்கள் சீன குடியரசுத் தலைநகரான பெய்ஜிங்கில் ஆகஸ்ட் 8, 2008 தொடங்கி ஆகஸ்ட் 24, 2008 வரை நடைபெறவுள்ளன. சீனப் பண்பாட்டில் 8ஆம் இலக்கம் இராசியாக கருத்தப்படுவதால், ஆரம்ப நிகழ்வுகள் மாலை 08:08:08 மணிக்கு நடைபெறும்.
கால்பந்தாட்டப் போட்டிகள், படகோட்டம், நீச்சல் போட்டிகள், மரதன் ஓட்டம் உட்பட சில போட்டி நிகழ்வுகள் சீனாவின் வேறு நகரங்களில் நடைபெறும். குதிரைப் பந்தயங்கள் ஹாங்காங்கில் நடைபெறும்.
உத்தியோகபட்ச அடையாளமாக "நடனமாடும் பெய்ஜிங்" என்பது நகரில் பெயரில் காணப்படும் இரண்டாவது சீன எழுத்தான "ஜிங்" என்பதன் அழகியல் வடிவமாகும். mascotகளாக ஒலிம்பிக்கின் ஐந்து நிறங்களிலான ஐந்து "புவாக்கள்" தெரிவுசெய்யப்பட்டுள்ளன. இம்முறை போடிகளில் குறிக்கோளாக "ஒரே க‌ன‌வு ஒரே உல‌க‌ம்" தெரிவு செய்யப்பட்டுள்ளது.
போட்டி நடத்தும் நாடு தெரிவு
2001 ஜூலை 13 அன்று மொஸ்கோ நகரில் நடைபெற்ற பன்னாட்டு ஒலிம்பிக் சபையின் 112 ஆவது கூட்டத்தொடரின் போது டொரண்டோ, பரிஸ், இஸ்தான்புல், ஓசாகா, பெய்ஜிங் ஆகிய நகரங்கள் 2008 ஒலிம்பிக் போட்டிகளை நடத்துவதற்காக போட்டியிட்டன. இந்நகரங்களுக்கு மேலதிகமாக 5 நகரங்கள் விலைக்கோள்களை சமர்ப்பித்திருந்தன எனினும் இவற்றின் விலைக்கோள்கள் நிராகரிக்கப்பட்டன.
முதல் சுற்று வாக்கெடுப்பில் 6 வாக்குகளை மாத்திரம் பெற்ற ஓசாகா நிராகரிக்கப்பட்டது. இரண்டாம் சுற்றில் பெய்ஜிங் அறுதி பெரும்பான்மை வாக்குகளைப் பெற்று வெற்றி பெற்றது.
விளையாட்டு அரங்குகள்
thumb|right|300px|பறவைக் கூடு [[சீனத் தேசிய விளையாட்டரங்கம்]]
பதக்க நிலவரம்
thumb|right|2008 கோடை ஒலிம்பிக் பதக்கங்களின் பின்புறம்: வெள்ளி (இடது), தங்கம் (நடு), வெண்கலம் (வலது)
போட்டிகள் இறுதியில் (ஆகஸ்ட் 24) முதல் 10 நிலைகள் வருமாறு:
வெளி இணைப்புகள்
பகுப்பு:சீனாவில் விளையாட்டுக்கள் பகுப்பு:பெய்ஜிங் பகுப்பு:2008 இல் விளையாட்டுகள்
மதிப்புமிகு வேதியியல் நிறுவன ஆய்விதழ்
மதிப்புமிகு வேதியியல் நிறுவன ஆய்விதழ் என்பது மதிப்புமிகு வேதியியல் நிறுவனத்தால் வெளியிடப்படும் ஒரு வேதியியல் இதழாகும். 1980 ஆம் ஆண்டில் மாறுபட்ட பிற அறிவியல் நிறுவனங்களுடன் இணைந்து வேதியியலுக்கான வேந்திய சங்கம் அல்லது மதிப்புமிகு வேதியியல் நிறுவனம் (RSC) தொடங்கப்பட்டது. அதன் அரச சார்பற்ற நிறுவனம். இதற்கு முன்னர், நிறுவனத்தின் பெயரை உள்ளடக்கிய பல்வேறு நிறுவன பெயர்கள் இருந்தன.
புற இணைப்புகள்
பகுப்பு:ஆய்விதழ்கள்
எழுவாய்
தமிழ் இலக்கணப் படி ஒரு வசனம் மூன்று கூறுகளாக வகுக்கப்படும். அவை எழுவாய், செயப்படுபொருள், பயனிலை. எழுவாய் என்பது ஒரு வசனத்தில் செயலை காட்டும் சொல்மீது யார், எது எவை என வினவும் போது கிடைக்கும் பதில் ஆகும். எடுத்துக்காட்டாக கண்ணன் பந்து விளையாடினான் என்ற வசனத்தில் 'கண்ணன்' எழுவாய் ஆகும்.
தோன்றா எழுவாய்
வாக்கியத்தில் எழுவாய் வெளிப்படையாகத் தோன்றாது காணப்படுமாயின் அது 'தோன்றா எழுவாய்' எனப்படும். எ.கா: "பணத்தை என்னிடம் தந்தான்." இங்கு யார் தந்தான்? என வினவினால் 'அவன்' அல்லது 'ஒரு பெயர்' பதிலாக வரும். இதுவே இங்கு எழுவாய் ஆகும்.
பகுப்பு:தொடரியல்
எச். கோவென்ட்ரி
'''எச். கோவென்ட்ரி' (H. Coventry'',பிறப்பு, இறப்பு: விபரம் தெரியவில்லை), இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் இரண்டு முதல்தர துடுப்பாட்டப் போட்டிகளில் கலந்து கொண்டுள்ளார். 1800-1801ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
[http://www.cricketarchive.co.uk/Archive/Players/36/36609/36609.html எச். கோவென்ட்ரி] - கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 23 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:மெரில்பன் துடுப்பாட்ட சங்கத் துடுப்பாட்டக்காரர்கள் பகுப்பு:1778 பிறப்புகள் பகுப்பு:1816 இறப்புகள்
திப்ரிகர் வனவிலங்கு சரணாலயம்
திப்ரிகர் வனவிலங்கு சரணாலயம் (Debrigarh wildlife sanctuary) இந்திய மாநிலமான ஒடிசாவில் பர்கர் மாவட்டத்தில் அமைந்துள்ளது. இதன் மொத்த பரப்பளவு 346.91 சதுர கிலோமீட்டர்கள் ஆகும். இச்சரணாலயம் சம்பல்பூரின் இராகுட் அணைக்கு அருகில் அமைந்துள்ளது. திப்ரிகர் வனவிலங்கு சரணாலயம் பல்வேறு உள்ளூர் வனவிலங்குகள் மற்றும் அவற்றின் வாழ்விடங்களை பாதுகாக்கும் ஒரு முக்கிய இடமாகும். இது பல்வேறு வகையான தாவரங்கள் மற்றும் விலங்கினங்களின் தாயகமாகவும் திகழ்கிறது. இந்த சரணாலயத்தில் 40 எண்ணிக்கைக்கும் மேற்பட்ட பாலூட்டிகள், 200 வகையான பறவைகள், 40 வகையான ஊர்வன, 12 வகையான நீர்நில வாழ்விகள், 42 வகையான மீன்கள், 39 வகையான தட்டான்பூச்சி வகைகள், 85 வகையான பட்டாம்பூச்சிகள் மற்றும் 38 வகையான சிலந்திகள் வாழ்கின்றன.
புற இணைப்புகள்
பகுப்பு:Coordinates on Wikidata பகுப்பு:ஒடிசா பகுப்பு:ஒடிசாவின் புவியியல்
எஸ். குருசாமி
'''எஸ். குருசாமி''' ஒரு இந்திய அரசியல்வாதியும், தமிழ்நாட்டின் முன்னாள் சட்டமன்ற உறுப்பினரும் ஆவார். இவர் 2006 ஆம் ஆண்டு தேர்தலில் அந்தியூர் தொகுதியிலிருந்து, திராவிட முன்னேற்றக் கழக வேட்பாளராக, தமிழ்நாடு சட்டமன்றத்திற்குத் தேர்ந்தெடுக்கப்பட்டார்.
மேற்கோள்கள்
பகுப்பு:திராவிட முன்னேற்றக் கழக அரசியல்வாதிகள் பகுப்பு:வாழும் நபர்கள் பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள் பகுப்பு:13 ஆவது தமிழ்நாடு சட்டமன்ற உறுப்பினர்கள் பகுப்பு:தமிழக அரசியல்வாதிகள்
பெட்டினோமிசு
பெட்டினோமிசு (Petinomys) என்பது பறக்கும் அணில் பேரினமாகும். இவை பொதுவாக குள்ள பறக்கும் அணில்கள் என்றும் அழைக்கப்படுகின்றன.
சையூரிடே குடும்பத்தினைச் சார்ந்த பெட்டினோமிசு பேரினத்தில் 8 சிற்றினங்கள் உள்ளன. இவை ஆசியாவைச் சேர்ந்தவை.
இந்தப் பேரினத்தில் அடங்கும் சிற்றினங்கள்:
மேற்கோள்கள்
பகுப்பு:பறக்கும் அணில்கள்
மதிப்புமிகு வேதியியல் நிறுவன சஞ்சிகை
ராயல் இன்ஸ்டிடியூட் ஆப் கெமிஸ்டின் ஜர்னல் ராயல் இன்ஸ்டிடியூட் ஆஃப் வேதியியல் வெளியிட்ட ஒரு விஞ்ஞான இதழாகும், இது 1980 ஆம் ஆண்டில் பிற சமூகங்களுடன் இணைந்து ராயல் சொசைட்டி ஆஃப் வேதியியல் (RSC) அமைக்கப்பட்டது. அதன் அரச சார்பற்ற நிறுவனத்தை பெறுவதற்கு முன்னர், நிறுவனத்தின் பெயரை உள்ளடக்கிய பல்வேறு பெயர்கள் இருந்தன: - The Journal of the Royal Institute of Chemistry was a scientific journal published by the Royal Institute of Chemistry which combined with other societies in 1980 to form the Royal Society of Chemistry (RSC). It had various names, including those with the title of the Institute prior to gaining its royal charter:-
External links
பகுப்பு:ஆய்விதழ்கள்
அத்தாபிரா சட்டமன்றத் தொகுதி
அத்தாபிரா சட்டமன்றத் தொகுதி, ஒடிசா சட்டமன்றத்திற்கான தொகுதியாகும். இது மொத்தமுள்ள 147 தொகுதிகளில் ஒன்று. இத்தொகுதி பாராளுமன்றத்திற்கு பர்கஃட் மக்களவைத் தொகுதியில் உள்ளது.
தொகுதிக்கு உட்பட்ட பகுதிகள்
இத்தொகுதியில் பர்கஃட் மாவட்டத்தின் அத்தாபிரா, பேடேன் ஆகிய மண்டலங்கள் உள்ளன.
சான்றுகள்
பகுப்பு:ஒடிசா சட்டமன்றத் தொகுதிகள் பகுப்பு:பர்கஃட் மாவட்டம்
கொமர்னப்பள்ளி
கொமர்னப்பள்ளி (Komaranapalli) என்பது இந்தியாவின், தமிழ்நாடு மாநிலம், கிருட்டிணகிரி மாவட்டம், ஓசூர்வட்டம், தளி ஊராட்சி ஒன்றியத்துக்கு உட்பட்ட  ஒரு வருவாய் கிராமம் ஆகும்.
மக்கள் வகைப்பாடு
இவ்வூரில் 2011 ஆண்டைய இந்திய மக்கள் கணக்கெடுப்பின்படி 511 வீடுகள் உள்ளன. மக்கள் தொகை 2174, ஆகும். இந்த ஊர் மக்களில் கல்வி விகிதமானது 58.7% என்று உள்ளது. இது தமிழ்நாட்டின் சராசரி எழுத்தறிவு விதமான 80.09க்கும் குறைவு ஆகும்.
மேற்கோள்கள்
பகுப்பு:கிருஷ்ணகிரி மாவட்டத்திலுள்ள கிராமங்கள்
ஆலயடிவேம்பு பிரதேச செயலாளர் பிரிவு
ஆலயடிவேம்பு பிரதேச செயலாளர் பிரிவு என்பது நிர்வாக அலகான பிரதேச செயலகங்களில் ஒன்று ஆகும். இது இலங்கையின் கிழக்கு மாகாணத்தில் உள்ள அம்பாறை மாவட்டத்தில் உள்ளது. இப்பிரிவு துணை நிர்வாக அலகுகளாக 22 கிராம அலுவலர் பிரிவுகளைக் கொண்டுள்ளது.
பண்ணைப்புரத்துப் பாண்டவர்கள்
பண்ணைப்புரத்துப் பாண்டவர்கள் என்பது ஒரு தமிழ்த் திரைப்படமாகும். இத்திரைப்படம் இயக்குனர் பி. லெனின் இயக்கத்தில் 1982 ஆம் ஆண்டு வெளியானது.
மேற்கோள்கள்
பகுப்பு:1982 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:கங்கை அமரன் இசையமைத்த திரைப்படங்கள் பகுப்பு:சரிதா நடித்த திரைப்படங்கள்
லக்சஸ்
லக்சஸ் (レクサス, Rekusasu) ஓர் சப்பானிய வாகன உற்பத்தி நிறுவனமான டொயொட்டாவின் சொகுசு வகை ஊர்தியாகும். இவ்வகை ஊர்திகள் உலகின் 70க்கும் மேற்பட்ட நாடுகளில் விற்கப்படுகிறது லக்சஸ் நிறுவன தலைமையகம் சப்பானின் நகோயா நகரில் அமைந்துள்ளது.
நிறுவனங்களின் திட்ட அபிவிருத்திக்காக புதிய செடான் கார்களை 1989ம் ஆண்டில் லக்சஸ் LS என்ற பெயரில் வெளியிட்டது.தொடர்ச்சியாக கோப்பே மற்றும் எஸ்யுவி வகை ஊர்திகள் வெளியிடப்பட்டன.1989 தொடக்கம் 2005ம் ஆண்டு வரை டொயொட்டோ நிறுவனத்தின் கீழ் இயங்கிய இந்நிறுவனம் 2005ல் தனது ஹைப்ரிட் வகை RX பெயரில் அறிமுகம் செய்து சந்தையில் தனக்கான இடத்தை பிடித்தது alt=Front quarter view of a sedan parked on a street.|thumb|LS 400 செடான் வெளியீடு 1989 alt=Front quarter view of a coupe.|இடது|thumb| லக்சஸ் LFA 2012 thumb| லக்சஸ் LS 500h 2018
பகுப்பு:தானுந்துகள்
சீசியம் தைட்டனேட்டு
சீசியம் தைட்டனேட்டு (Caesium titanate) Cs2TiO3 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். மற்ற கனிம வேதியியல் தைட்டனேட்டுகள் போலவே சீசியம் தைட்டனேட்டும் Cs-O மற்றும் Ti-O பிணைப்புகள் கொண்ட பலபகுதிக் கட்டமைப்பை ஏற்றுள்ளது.
Cs2Ti5O11 மற்றும் Cs2Ti6O13 மற்றும் Cs2Ti5O11•1.5H2O. போன்றவை அறியப்படும் பிற சீசியம் தைட்டனேட்டு வடிவங்களாகும்.
மேற்கோள்கள்
பகுப்பு:சீசியம் சேர்மங்கள் பகுப்பு:தைட்டனேட்டுகள்
தாமு
தாமு என்பவர் ஓர் தமிழ்த் திரைப்பட நகைச்சுவை நடிகர். வானமே எல்லை என்ற தமிழ்த் திரைப்படத்தின் மூலம் திரையுலகில் அறிமுகமானார். இதுவரை ஏறத்தாழ நூறு படங்கள் வரை நடித்துள்ளார். இவர் மாயக்குரல் செய்வதிலும் வல்லவர். உலக நாடுகளில் நடைபெறும் நட்சத்திரக் கலைவிழாக்களிலும் பங்கேற்று மாயக்குரலில் பேசியிருக்கிறார்.இவர் ஏழு ஆண்டுகளாக மறைந்த முன்னாள் ஜனாதிபதி ஏ. பி. ஜே. அப்துல் கலாம் அவர்களிடம் உதவியாளராக பணியாற்றினார்.திரைப்படத் துறையைத் தாண்டி கல்வித் துறையில் கடந்த 10 ஆண்டுகளாக ஆற்றிய சேவைகளுக்காக நடிகர் தாமுவுக்கு தேசிய கல்வி வளர்ச்சி மற்றும் ஆராய்ச்சி மையம் ( CEGR National Council) ‘ராஷ்டிரிய சிக்ஷா கவுரவ் புரஸ்கார் 2021’ தேசிய கல்வியாளருக்கான கவுரவ விருது அளித்துள்ளது
மேற்கோள்கள்
பகுப்பு:வாழும் நபர்கள் பகுப்பு:தமிழ்த் திரைப்பட நடிகர்கள் மேலும் இவர் பல விருதுகளையும் பெற்றுள்ளார்.
பிரபாத் குமார்
பிரபாத் குமார் (Prabhat Kumar) ஒரு இந்திய அரசியல்வாதி மற்றும் ஓய்வு பெற்ற அரசு ஊழியர். 1963 பணித்தொகுப்பின் இந்திய ஆட்சிப் பணி அதிகாரி ஆவார். அவர் 1998 மற்றும் 2000 க்கு இடையில் அமைச்சரவை செயலாளராகப் பணியாற்றினார். நவம்பர் 2000 இல் ஜார்க்கண்ட் மாநிலத்தை உருவாக்கிய பின்னர், அவர் முதல் ஆளுநராக நியமிக்கப்பட்டார்.
வாழ்க்கை விவரங்கள்
குமார் உத்தரபிரதேசத்தின் அலகாபாத்தில் பிறந்து வளர்ந்தார். 1963 குழுவின் இந்திய ஆட்சிப் பணி அலுவலரும் மற்றும் உத்தரபிரதேச அணியைச் சார்ந்தவர் ஆவார். குமார் அமைச்சரவை செயலாளராகப் நியமிக்கப்படுவதற்கு முன்பு ஜவுளி அமைச்சகத்தின் செயலாளராக பணியாற்றினார்.
காபோன் சண்டை
காபோன் சண்டை (Battle of Gabon) என்பது இரண்டாம் உலகப் போரின் போது நேச நாட்டுப் படைகள் விஷி பிரான்சின் கட்டுப்பாட்டில் இருந்த காபோன் உள்ளிட்ட பிரெஞ்சு நடுநிலக்கோடு பகுதிகளைக் கைப்பற்ற நடத்திய போர் நிகழ்வுகளைக் குறிக்கிறது. லிபர்வில் சண்டை என்றும் அழைக்கப்படும் இச்சண்டை நவம்பர் 8-12, 1940 காலகட்டத்தில் நடைபெற்றது
காவேரிப்பட்டிணம் மாரியம்மன் வகையறா கோயில்
காவேரிப்பட்டிணம் மாரியம்மன் வகையறா கோயில் தமிழ்நாட்டில் கிருஷ்ணகிரி மாவட்டம், காவேரிப்பட்டிணம் என்னும் ஊரில் அமைந்துள்ள அம்மன் கோயில் ஆகும்.
காபோன் சண்டை
ஜூன் 1940 இல் பிரான்சு சண்டையில் தோல்வியடைந்த பிரான்சு நாசி ஜெர்மனியிடம் சரணடைந்தது. பிரெஞ்சு அரசியல்வாதிகளில் ஒரு பகுதியினர் நாசி ஜெர்மனியுடன் ஒத்துழைத்து அதன் ஆதரவுடன் விஷி அரசை உருவாக்கினர். இதனை ஏற்றுக் கொள்ளாத மற்றொரு பிரிவினர் சார்லஸ் டி கோல் தலைமையில் நாடுகடந்த விடுதலை பிரான்சு அரசை உருவாக்கினர். ஆசியா மற்றும் ஆப்பிரிக்காவிலிருந்த பிரெஞ்சு காலனிகள் அனைத்தும் இவ்விரு தரப்புகளுள் ஏதேனும் ஒன்றுக்கு ஆதரவு தெரிவித்தன. விஷி அரசின் கட்டுப்பாட்டிலிருந்த லிபியாவைத் தாக்க நேச நாட்டுப்படைகள் திட்டமிட்டன. இதற்காக பிரெஞ்சு நடுநிலக்கோடு பகுதிகளின் மீது படையெடுத்தன. அக்டோபர் 1940 இல் இப்படையெடுப்புக்கான ஆயத்தங்கள் டி கோல் தலைமையில் தொடங்கின.
நவம்பர் 8 ஆம் தேதி நேச நாட்டுத் தாக்குதல் தொடங்கியது. கடல்வழியாகத் தரையிறங்கிய விடுதலை பிரான்சுப் படைகள் விரைவில் முன்னேறி கபோன் தலைநகர் லிபர்வில்லைக் கைப்பற்றின. நவம்பர் 12ம் தேதி பிரெஞ்சு நடுநிலக்கோடு பகுதிகளிலிருந்த விஷிப் படைகள் சரணடைந்தன. கபோன் மற்றும் பிற பிரெஞ்சு நடுநிலக்கோடு பகுதிகள் டி கோலின் படைகளின் கட்டுப்பாட்டில் வந்தன.
மேற்கோள்கள்
பகுப்பு:நடுநிலக்கடல் களம் (இரண்டாம் உலகப் போர்) பகுப்பு:1940 நிகழ்வுகள்
காவேரிப்பட்டிணம் மாரியம்மன் வகையறா கோயில்
கோயில் அமைப்பு
இக்கோயிலில் மாரியம்மன் சன்னதியும், திரௌபதியம்மன், சாமுண்டியம்மன், பாலதண்டாயுதபாணி, விநாயகர் உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அறங்காவலர்களால் நிர்வகிக்கப்படுகிறது.
பூசைகள்
இக்கோயிலில் இரண்டு காலப் பூசைகள் நடக்கின்றன. சித்திரை மாதம் சித்ரா பௌர்ணமி முக்கிய திருவிழாவாக நடைபெறுகிறது.
மேற்கோள்கள்
பகுப்பு:கிருஷ்ணகிரி மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
தைட்டானியம்(III) புரோமைடு
தைட்டானியம்(III) புரோமைடு (Titanium(III)bromide) என்பது TiBr3 என்ற மூலக்கூற்று வாய்ப்பாடு கொண்ட ஒரு வேதிச் சேர்மமாகும். சிவப்பு நிறத்தைப் பிரதிபலிக்கும் நீலக்கருப்பு அயக்காந்தத் திடப்பொருளாக இது காணப்படுகிறது. ஆல்க்கீன்களை பல்லுறுப்பிகளாக்கும் வினைக்கு வினையூக்கியாக இருந்தபோதிலும் இது மிகக்குறைவான பயன்பாட்டையே கொண்டுள்ளது.
தயாரிப்பு மற்றும் அமைப்பு
வளிமண்டல ஐதரசனுடன் தைட்டானியம் நாற்புரோமைடை சேர்த்து சூடாக்குவதால் தைட்டானியம்(III) புரோமைடு உற்பத்தியாகிறது: தைட்டானியம் உலோகமும் தைட்டானியம் நாற்புரோமைடும் இணைவீதமாதல் வினையின் மூலமாக இணைந்தும் இச்சேர்மம் உருவாகிறது எண்முக தைட்டானிய உலோக மையங்கள் கொண்ட இரண்டு பல்லுருவ அமைப்புகள் இச்சேர்மத்தில் காணப்படுகின்றன
வினைகள்
பிரிடின் மற்றும் நைட்ரல் போன்ற வழங்கி கரைப்பான்கள் (L) உடன் வினைபுரிந்து 3:1 விகிதத்தில் கூட்டுப்பொருட்களைத் தருகிறது.
மேற்கோள்கள்
பகுப்பு:புரோமைடுகள் பகுப்பு:தைட்டானியம் சேர்மங்கள் பகுப்பு:புரோமின் சேர்மங்கள் பகுப்பு:உலோக ஆலைடுகள்
நாமக்கல் (சட்டமன்றத் தொகுதி)
நாமக்கல், நாமக்கல் மாவட்டத்தின் ஒரு சட்டமன்றதொகுதி ஆகும்.
தொகுதியில் அடங்கியுள்ள பகுதிக‌ள்
நாமக்கல் (நகராட்சி), பெரியப்பட்டி (மக்கள் தொகை கணக்கெடுப்பு நகரம்) மற்றும் மோகனூர் (பேரூராட்சி).
வாக்காளர் எண்ணிக்கை
, 2016 அன்று முதன்மை வாக்காளர் அலுவலர் அலுவலகம், தமிழ்நாடு வெளியிட்ட பட்டியலின்படி,
வெளியிணைப்புகள்
பகுப்பு:நாமக்கல் மாவட்டத்திலுள்ள சட்டமன்றத் தொகுதிகள் பகுப்பு:தமிழ்நாடு சட்டமன்றத் தொகுதிகள்
மூங்கில் கட்டமைப்பு
அமைப்பு
தென்கிழக்கு ஆசியாவில் சீனர்களின் வியாபாரங்கள் வழக்கமாக ஒரு குடும்பத்திற்கு சொந்தமான மற்றும் மையப்படுத்தப்பட்ட அதிகாரத்துவம்மிக்கதாக நிர்வகிக்கப்படுகிறது. ஜப்பானில் ஆதிக்கம் செலுத்தும் பெரு நிறுவனங்கள் போன்று அல்லாமல் இந்த நிறுவனங்கள் நடுத்தர நிறுவனங்களாகவே உள்ளன. வணிகம் மற்றும் நிதித்தொடர்புகள் குடும்ப உறவுகளினாலே வழிநடத்தப்படும், முறைமை சார்ந்த உறவுகளை விடத் தனிப்பட்ட உறவுகளுக்கே முன்னுரிமை அளிக்கப்படுகிறது. இது நிதிக்கட்டுப்பாடு மற்றும் சட்டத்தின் ஆட்சி முழு வளர்ச்சி அடையாத பின்தங்கிய பகுதிகளில் வணிகத் தகவல் தொடர்பு மற்றும் வேகமான மூலதன பரிமாற்றங்களை ஊக்குவிக்கிறது. இந்த தொடர்புகள் "குவான்சி" எனப்படும் கருத்தாக்கத்தினை அடைப்படையாக கொண்டது, இந்த சீன வார்த்தை தனிப்பட்ட தொடர்புகளை வளர்ப்பதைக் குறிக்கிறது.
மூங்கில் கட்டமைப்பின் பெரும்பாலான வணிக செயற்பாடுகள் பலவும் கிரேட்டர் சீனா பிராந்தியத்திலுள்ள ஹாங்காங், தாய்பெய் மற்றும் தென்கிழக்கு ஆசியாவின் சிங்கப்பூர், ஜகார்த்தா, பேங்காக், கோலாலம்பூர், ஹோ சி மின் நகரம், மற்றும் மணிலா உள்ளிட்ட முக்கிய நகரங்களை மையமாக கொண்டுள்ளது.
வரலாறு
16 ஆம் நூற்றாண்டில், தெற்கு சீனாவிலிருந்து புலம்பெயர்ந்த சீனர்கள் இந்தோனேசியா, தாய்லாந்து, மற்றும் பிற தென்கிழக்கு ஆசிய நாடுகளில் குடியேறினார்கள், அப்போதிலிருந்து மூங்கில் கட்டமைப்பின் தோற்றம் தொடங்குகிறது. இவர்கள் நன்கு ஆவணப்படுத்தப்பட்ட குடியரசாக சிங் சீனாவின் கிளை மாகாணமாக - லான்பாங் குடியரசை நிறுவினர், இது 1777 முதல் 1884 வரை நீடித்தது. 1949 ம் ஆண்டு சீன உள்நாட்டு யுத்தத்தில் கம்யூனிச வெற்றியை தொடர்ந்து அகதிகளாக வெளியேற சீனர்களால், இந்தப் பிராந்தியத்தில் சீன மக்கள்தொகை விரைவாக அதிகரித்தது. மூங்கில் கட்டமைப்பு பெரிதும் கன்பூசியனிச தத்துவத்தின் தாக்கம் அதிகம் கொண்டது, இந்த தத்துவம் கிமு 5ஆம் நூற்றாண்டில் கன்பூசியசு மூலம் வளர்க்கப்படது, இது வாரிசுரிமை பற்று  மற்றும் நடைமுறை நோக்குத்தன்மைகளை ஊக்குவிக்கிறது.
1997 ஆசிய நிதி நெருக்கடி
1997 ஆசிய நிதி நெருக்கடியினால் பாதிக்கப்பட்ட அரசுகள் உள்நாட்டு வர்த்தகம்தனை ஒழுங்குபடுத்தும் சட்டங்கள் அறிமுகம் செய்தன, இது மூங்கில் கட்டமைப்பை பலவீனப்படுத்தியது. இதன் பிறகு வணிக தொடர்புகள் பாரம்பரிய மூங்கில் கட்டமைப்பின் தனிச்சிறப்புகளான குடும்ப உறவு, நம்பிக்கையின் அடிப்படையில் இல்லாமல், பெரும்பாலும் ஒப்பந்தங்களை அடிப்படையாக கொண்டு மேற்கொள்ளப்பட்டது.
21ஆம் நூற்றாண்டு
1980ல் டங் சியாவுபிங்கினால் ஆரம்பிக்கப்பட்ட சீனப் பொருளாதார சீர்திருத்ததினைத் தொடர்ந்து, நீடித்திருக்கும் கலாச்சார மற்றும் மொழிகளின் தாக்கத்தின் காரணமாகவும் மூங்கில் கட்டமைப்பினைச் சார்ந்த பெரும்பாலான தொழில்கள் சீனாவில் முதலீடுகளை அதிகரித்தது. 21-ஆம் நூற்றாண்டில் சீனா உலக பொருளாதார சக்தியாக மாற்றமடைந்தது, இந்த உறவில் தலைகீழ் மாற்றம் ஏற்பட வழிவகுத்தது. சீன அரசாங்கம் அமெரிக்கா கருவூலப் பத்திரங்களை நம்பியிருப்பதைக் குறைக்க முற்படும் நோக்கத்தின் காரணமாக அதன் கவனத்தினை வெளிநாட்டு முதலீடுகளுக்கு திருப்பியது. அமெரிக்காவில் பாதுகாப்புவாதம் என்ற அமெரிக்க அரசின் கொள்கை சீன நிறுவனங்கள் அமெரிக்க சொத்துக்களை கையகப்படுத்துவதை கடினமாக்கியதை தொடர்ந்து சீன முதலீடுகளை மூங்கில் கட்டமைப்பு அதிகம் பெறத்துவங்கியது.
சான்றுகள்
பகுப்பு:ஆசிய மாதக் கட்டுரைகள் நவம்பர் 2015 பகுப்பு:உலக நாடுகளின் கூட்டமைப்புக்கள்
இரத யாத்திரை (அகமதாபாத்)
thumb|240x240px| அகமதாபாத்தில் இரத யாத்திரையில் அலங்கரிக்கப்பட்ட யானைகள் இரத யாத்திரை (Rath Yatra (Ahmedabad) என்பது இந்து பண்டிகை ஆகும். அகமதாபாது இரத யாத்திரை 1878ஆம் ஆண்டு முதல் ஒவ்வொரு அசாத்-சூட்-பிஜ் அன்று அகமதாபாத்தில் உள்ள ஜகன்னாதர் கோயிலில் ஏற்பாடு செய்யப்படுகிறது. இந்த ஆண்டு விழா ஜெகன்நாதர், பலராமன் மற்றும் சுபத்ரா ஆகியோரை கொண்டாடுகிறது.
இது குசராத்து மாநிலத்தின் லோகோத்சவ் (பொது விழா) என்று கொண்டாடப்படுகிறது. ஒரே நாளில் கொண்டாடப்படும் பூரி மற்றும் கொல்கத்தாவில் நடந்த ரத யாத்திரைகளுக்குப் பிறகு அகமதாபாத் ரத யாத்திரை மூன்றாவது பெரிய ரத யாத்திரையாகும்.
ஜலயாத்ரா
ஜயஸ்தா சுக்ல பூர்ணிமா அன்று ஜகன்னாதன், பலராமான் மற்றும் சுபத்திரை ஆகியோர் அடையாளமாக அன்று கோவிலில் மூடப்பட்ட சரசுபூர் தரிசனத்தில் உள்ள தாய் மாமன் வீட்டிற்கு செல்லும் போது ஜலயாத்ரா நடத்தப்பட்டது. ஜகன்னாதரின் ஜலயாத்ரா சபர்மதி நதிக்கு ஊர்வலமாகச் சென்று கங்கா பூஜை செய்து, ஜகந்நாதருக்கு அபிஷேகத்திற்காகத் தண்ணீர் பாத்திரங்களுடன் திரும்புகிறார். வேத மந்திரங்களை உச்சரிப்பதன் மூலம் ஷோடஷோப்சார் பூஜான் விதியைச் செய்த பிறகு, அடையாளமாக இறைவன் தனது தாய் மாமாவின் வீட்டிற்கு அனுப்பப்படுகிறார்.
நேத்ரோத்சவ்
இரத யாத்திரைக்கு இரண்டு நாட்களுக்கு முன், சிலைகள் மீது நேத்ரோத்சவ் சடங்கு நடத்தப்படுகிறது. நம்பிக்கையின்படி, ஜம்பு அல்லது ஜாமூன் (இந்தியக் கருப்பட்டி) மற்றும் பௌர் (பிளம்) ஆகியவற்றை மொசலில் அதிகமாகச் சாப்பிடுவதால், மூன்று தெய்வங்களின் கண்கள் வெண்படலத்தால் பாதிக்கப்படுகின்றன. எனவே, நேத்ரோத்சவ் பூஜையின் போது சிலைகளுக்கு அடையாளமாக ஆடைகளால் கண்களை மூடிக்கொண்டு சிகிச்சை அளிக்கப்படுகிறது.
இரத யாத்திரை
இரத யாத்திரை தினத்தன்று அதிகாலை 4 மணிக்கு மங்கள ஆரத்தியும், வழக்கமாகக் காலை 7 மணிக்கு இரத யாத்திரையும் நடத்தப்படும். குசராத்தின் முதலமைச்சரால் பஹிந்த் விதி சடங்கு செய்யப்படுகிறது. இதில் இரத யாத்திரையின் பாதையை அடையாளமாகச் சுத்தம் செய்து, அதன் பிறகு இரத ஊர்வலம் தொடங்குகிறது. இரத யாத்திரையில், முதலில் செகநாதரின் தேரும், அதைத் தொடர்ந்து சுபத்திரை மற்றும் பலராமின் தேரும் அணிவகுத்துச் செல்லும். அகாராக்கள், யானைகள், அலங்கரிக்கப்பட்ட வாகனங்கள் மற்றும் குழுக்களும் 14 கிலோமீட்டர் நீளமான ரத யாத்திரையில் பங்கேற்கின்றன.
மேற்கோள்கள்
பகுப்பு:அகமதாபாத் மாவட்டம் பகுப்பு:தேர்த் திருவிழாக்கள்
ஐசாஸ் கான்
ஐசாஸ் கான் (ஆங்கிலம்: Aizaz Khan) எனப்படும், முகம்மது ஐசாஸ் கான், 1993 மார்ச் 21 இல் பிறந்த இவர் ஒரு ஆங்காங் சர்வதேச துடுப்பாட்ட வீரர் ஆவார். பாக்கித்தானிய வம்சாவளியைச் சேர்ந்த இவர், 2009 இல் ஆங்காங் தேசிய அணிக்காக அறிமுகமானார். பின்னர் அணிக்காக ஒரு வலது கை வேகப்பந்து வீச்சாளராகவும், திறமையான கீழ்-வரிசை வீரராகவும் விளையாடியுள்ளார்.
ஆரம்ப கால வாழ்க்கை
2010 ஆம் ஆண்டு 19 வயதுக்குட்பட்ட உலகக் கோப்பையில் ஆங்காங்கின் 19 வயதுக்குட்பட்டோருக்கான துடுப்பாட்டத்தில் விளையாடிய ஐசாஸ், 2011 உலக கிரிக்கெட் லீக் பிரிவு மூன்றில் ஆங்காங்கிற்காக தனது உலக துடுப்பாட்ட சங்கப் போட்டியில் அறிமுகமானார். அங்கு அவர் அந்த ஆண்டின் உலக துடுப்பாட்ட பிரிவு இரண்டுக்கு அடுத்த நிலைக்குச் செல்ல ஆங்காங்கிற்கு உதவினார். இந்த போட்டிகளில்தான் அவர் உகாண்டாவுக்கு எதிராக தனது பட்டியல் அ துடுப்பாட்டத்தில் அறிமுகமானார்.
அவர் போட்டியில் மேலும் நான்கு பட்டியல் அ துடுப்பாட்டத்தில் விளையாடினார். கடைசியாக நமீபியாவுக்கு எதிராக வந்தது. தனது ஐந்து போட்டிகளில், ஐசாஸ் ஒரு ஓட்ட சராசரியாக 17.75 என்ற அளவில் 71 ஓட்டங்களை எடுத்தார். அதிகபட்சமாக  33 ஓட்டங்களை எடுத்தார். போட்டியில் அவர் ஐக்கிய அரபு அமீரக துடுப்பாட்டக்காரரான சைமான் அன்வருடைய விக்கெட்டையும் வீழ்த்தினார்.
ஐக்கிய அரபு அமீரகத்தில் விளையாடிய 2012 சர்வதேச துடுப்பாட்ட சங்கத்தின் உலக இருபது -20 தகுதிச் சுற்றில், ஐசாஸ் எட்டு போட்டிகளில் இருந்து பத்து விக்கெட்டுகளை வீழ்த்தினார். ஆங்காங்கிற்கு நிசாக்கத் கான் (11 விக்கெட்) மட்டுமே பின்னால் இருந்தார். இவை சராசரியாக 17.40 க்கு வந்தன. மேலும் அமெரிக்காவிற்கு எதிராக 5/25 என்ற ஆட்ட நாயகன் செயல்திறனை உள்ளடக்கியது. அவர் போட்டியின் 11 வது இடத்தில் பிளே-ஆஃப் போட்டியில் ஹாங்காங்கின் 177/4 க்கு பதிலளிக்கும் வகையில் 101 க்கு அனைத்து விக்கெட்டையும் இழந்தது.
சர்வதேச வாழ்க்கை
2014 உலகக் கோப்பை தகுதிச் சுற்றில் ஆங்காங்கின் செயல்திறன் அவர்கள் முன்பு வைத்திருந்த ஒருநாள் நிலையை மீண்டும் பெற அனுமதித்தது. 2014 ஐ.சி.சி உலக இருபது -20 இன் குழு நிலைக்கு ஆங்காங்கும் தகுதி பெற்றது. மேலும் ஐசாஸ் இருபதுக்கு -20 போட்டியில் நேபாளத்திற்கு எதிராக போட்டியின் போது அறிமுகமானார். ஆஸ்திரேலியாவில் பப்புவா நியூ கினியாவுக்கு எதிராக, நவம்பர் 2014 இல் ஆங்காங்கிற்காக தனது ஒருநாள் சர்வதேசப் போட்டியில் அறிமுகமானார். அறிமுகமானபோது, அவர் எட்டாவது வீர்ராக களமிறங்கி 42 ஓட்டங்களை எடுத்தார் - இது அவரது அதிகபட்ச பட்டியல் பட்டியல் ஏ ஓட்டங்களாகும். நேபாளத்துடன் விளையாடுவதற்காக அதே மாதத்தில் ஆங்காங் இலங்கைக்கு சுற்றுப்பயணம் மேற்கொண்டது. மேலும் இரு அணிகள் விளையாடிய ஒரு இருபது -20 சர்வதேச போட்டியில் ஆட்ட நாயகனாக ஐசாஸ் தேர்வு செய்யப்பட்டார். நான்கு ஓவர் பந்துவீச்சுகளில் நான்கு விக்கெட்கள் எடுத்து இரண்டே ஓட்டங்களை விட்டுக்கொடுத்தார் (அதில் இரண்டு கேட்சுகள்) மற்றும் அதிக ஓட்டங்களையும் எடுத்தார். ஆங்காங் 21 ரன்களுடன் இரண்டு விக்கெட் வெற்றியில் இவரது பங்கு கணிசமானது.
விஜயலட்சுமி
விஜயலட்சுமி என்ற தலைப்பில் உள்ள கட்டுரைகள்:
நாகையநல்லூர் ஊராட்சி
நாகையநல்லூர் ஊராட்சி (Nagaiyanallur Gram Panchayat), தமிழ்நாட்டின் திருச்சிராப்பள்ளி மாவட்டத்தில் உள்ள தொட்டியம் வட்டாரத்தில் அமைந்துள்ளது. இந்த ஊராட்சி, முசிறி சட்டமன்றத் தொகுதிக்கும் பெரம்பலூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011-ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 5554 ஆகும். இவர்களில் பெண்கள் 2799 பேரும் ஆண்கள் 2755 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருச்சிராப்பள்ளி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
வயாவிளான்
வயாவிளான் (Vayavilan) என்பது இலங்கையின் வடமாகாணத்தில் யாழ்ப்பாணக் குடாநாட்டில் உள்ள ஒரு கிராமம். வலிகாமம் வடக்கு பிரதேச செயலாளர் பிரிவைச் சேர்ந்த இக்கிராமம் வயாவிளான் கிழக்கு (J/244), வயாவிளான் மேற்கு (J/245) என்னும் இரு கிராம சேவகர் பிரிவுகளாகப் பிரிக்கப்பட்டுள்ளது. உள்நாட்டுப் போர் காரணமாக பாதிக்கப்பட்ட கிராமங்களில் இதுவும் ஒன்று. இக்கிராமம் இலங்கை பலாலி இராணுவத்தின் உயர் பாதுகாப்பு வலயத்துள் அடங்கியதனால் இக்கிராம மக்களும் முழுமையாக வேறிடங்களுக்கு இடம்பெயரவேண்டி ஏற்பட்டது. 2007 ஆம் ஆண்டின் மக்கள்தொகை மதிப்பீட்டின்படி வயாவிளான் மேற்கு கிராம சேவகர் பிரிவைச் சேர்ந்த பகுதியில் மக்கள் எவரும் இல்லை என்று குறிக்கப்பட்டுள்ளது. 2011 ஆம் ஆண்டின் மக்கள்தொகை மதிப்பீட்டின்படி வயாவிளான் கிழக்கில் 1395 பேரும், வயாவிளான் மேற்கில் 116 பேரும் உள்ளனர்.
அமைவிடம்
வயாவிளான் கிராமம் பலாலி வீதியில் யாழ்ப்பாண நகரில் இருந்து 15 கிலோமீற்றர் தொலைவில் உள்ளது. கிழக்கே அச்சுவேலி, வடக்கே பலாலி, மேற்கே குரும்பசிட்டி, தெற்கே வடக்குப் புன்னாலைக்கட்டுவன் ஆகிய ஊர்களை எல்லைகளாகக் கொண்டுள்ளது. அத்துடன் அச்சுவேலி-அராலி பிரதான வீதியும் வயாவிளான் கிராமத்தின் வடக்கு எல்லையாக அமைகிறது. பிறிதொரு வீதியான பலாலி வீதி வடக்கு-தெற்காக வயாவிளான் மத்திய கல்லூரிக்கு முன்பாக வயாவிளான் கிராமத்தை ஊடறுத்து செல்கிறது. பலாலி வீதியும், அச்சுவேலி-அராலி வீதியும் சந்திக்கும் இடம் வயாவிளான் சந்தியாகக் கொள்ளப்படுகிறது.
மீள்குடியேற்றம்
2010 செப்டம்பர் 28 அன்று உயர் பாதுகாப்பு வலயத்திலிருந்து வயாவிளான் மத்திய கல்லூரி விடுவிக்கப்பட்டபோது அதனுடன் சேர்ந்த பயனற்ற நிரப்பரப்புக்களும் சிறு அளவில் விடுவிக்கப்பட்டது. 2015 டிசம்பர் 30 இல் ஒட்டகப்புலம் ஒரு பகுதியும், வயாவிளான் கிழக்கு ஒருபகுதியும் விடுவிக்கப்பட்டது.
2017 நவம்பர் 30 வியாழன் அன்று உத்தரியமாதா ஆலயம், றோ.க.பாடசாலை (வடமூலை) உட்பட 29 ஏக்கர் குடியிருப்பு பகுதிகள் விடுவிக்கப்பட்டது.
2018 சூன் 19 செவ்வாய்க்கிழமை அன்று வயாவிளான் தெற்கு ஞானவைரவர் ஆலயமும். அதனுடன் சேர்ந்த குடியிருப்புக்களுமாக 12 ஏக்கர் நிலப்பரப்பு விடுவிக்கப்பட்டது. எனினும் குடியிருப்புக்களைக் கொண்ட கூடிய நிலப்பரப்பு விடுவிக்கப்படாத பகுதியாக என்னும் உள்ளது.
பாடசாலைகள்
இந்த ஊரில் உள்ள பெரிய பாடசாலை வயாவிளான் மத்திய மகா வித்தியாலயம் ஆகும். இது யாழ்ப்பாண மாவட்டத்தில் உள்ள பெரிய பாடசாலைகளுள் ஒன்று. 1990 ஆம் ஆண்டில் இப்பாடசாலை இருந்த இடம் பலாலி உயர் பாதுகாப்பு வலயத்துள் கொண்டுவரப்பட்டுப் பாடசாலை தற்காலிகமாக உரும்பிராய்க்கு மாற்றப்பட்டது. 2010 ஆம் ஆண்டில் பாடசாலை மீண்டும் திரும்பக் கையளிக்கப்பட்டது. அடுத்தது குட்டியப்புலம் அரசினர் தமிழ்க் கலவன் பாடசாலை. ஐந்தாம் வகுப்புவரை மட்டுமே உள்ள ஆரம்ப பாடசாலையாகும். மற்றும் ஒட்டகப்புலம்,வடமூலை றோமன் கத்தோலிக்க பாடசாலை இருக்கின்றன. (04.03.2016) விடுவிக்கப்படாத பகுதியாகவே உள்ளது.
பிரபலமானவர்கள்
கைலைவாசன் (படப்பிடிப்பாளர்)
மேற்கோள்கள்
பகுப்பு:யாழ்ப்பாண மாவட்டத்திலுள்ள ஊர்களும், நகரங்களும்
தெற்கு தாமரைகுளம் சுடலைமாடசாமி கோயில்
தெற்கு தாமரைகுளம் சுடலைமாடசாமி கோயில் தமிழ்நாட்டில் கன்னியாகுமரி மாவட்டம், தெற்கு தாமரைகுளம் என்னும் ஊரில் அமைந்துள்ள பெருமாள் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் சுடலைமாடசாமி, பேச்சி சன்னதிகளும், காலசாமி, கன்னி பிள்ளையார், பெருமாள் சாமி உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது. ஆடி மாதம் கொடைவிழா முக்கிய திருவிழாவாக நடைபெறுகிறது. சித்திரை மாதம் சிறப்பு திருவிழாவாக நடைபெறுகிறது.
மேற்கோள்கள்
பகுப்பு:கன்னியாகுமரி மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
ஆராத்திரிகை
ஆராத்திகை என்பது மணியினை அடித்து ஆரத்தி செய்வதாகும். இது இந்து சமய கடவுளுக்கு செய்யும் உபசார முறைகளில் ஒன்றாகும்.
இப்பூசை முறையானது தசோபசாரம் எனும் பத்துவகையான உபசார முறைகளிலும், சோடசுபசாரம் எனும் பதினாறு வகையான உபசார முறைகளிலும் அடங்குவதாகும்.
ஆராத்தி வகைகளுள் ஒன்றான ஐந்து கற்பூரம் ஏற்றி இறைவனுக்கு காண்பிக்கும் பஞ்சாராத்திரியை இறைவனுக்கு சமர்ப்பித்தல் ஆராத்திரிகை ஆகும்.
கருவி நூல்
சைவ சமய சிந்தாமணி - கா அருணாசல தேசிகமணி பூசைக்கிரியைகள்
பகுப்பு:பூசைக் கிரியைகள்
பத்தலஅள்ளி, பாலக்கோடு
பத்தலஅள்ளி (Bathalahalli), என்பது இந்திய ஒன்றியம், தமிழ்நாட்டின், தருமபுரி மாவட்டம், பாலக்கோடு வட்டத்துக்கு  உட்பட்ட  ஒரு வருவாய் கிராமம் ஆகும். இந்த கிராமத்தின் குறியீட்டு எண் 643278. இந்த ஊரானது மோடுகுலஹள்ளி ஊராட்சிக்கு உட்பட்டது.
அமைவிடம்
இந்த ஊரானது மாவட்ட தலைநகரான தருமபுரியிலிருந்து 22 கிலோமீட்டர் தொலைவிலும், பாலக்கோட்டில் இருந்து 11 கிலோ மீட்டர் தொலைவிலும் உள்ளது.
மக்கள் வகைபாடு
2011 மக்கள் தொகை கணக்கெடுப்பின்படி இந்த ஊரில் 	187 குடும்பங்களும் 768 மக்களும் வசிக்கின்றனர். இதில் 407 ஆண்களும் 361 பெண்களும் அடங்குவர். கிராமத்தில் கல்வியறிவு பெற்றவர்கள் விகிதம் 54.8 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்
மேற்கோள்
பகுப்பு:தர்மபுரி மாவட்டத்திலுள்ள கிராமங்கள்
செயப்படுபொருள்
தமிழ் இலக்கணப் படி ஒரு வசனம் மூன்று கூறுகளாக வகுக்கப்படும். அவை எழுவாய், செயப்படுபொருள், பயனிலை. செயப்படுபொருள் என்பது ஒரு வசனத்தில் "யாரை அல்லது எதை, எவற்றை" என்பதின் பதில் ஆகும். எடுத்துக்காட்டாக கண்ணன் பந்து விளையாடினான் என்ற வசனத்தில் 'பந்து' செயப்படுபொருள் ஆகும்.
இவற்றையும் பாக்க
பகுப்பு:தொடரியல்
விடுதலைப் புலிகளின் வரலாறு
right|thumb|விடுதலைப்புலிகள் வெளியிட்ட அடையாளச் சின்னம் (கடன் மீட்பு) விடுதலைப் புலிகள் அமைப்பு 1975 ஆம் ஆண்டு தொடங்கப்பட்டது. இவ்வமைப்பானது இலங்கை அரசுகளின் தமிழர் தொடர்பான கொள்கைகளால் விரக்தியுற்ற பல இளைஞர்களை கவர்ந்து வந்தது. தொடக்கத்தில் இலங்கை காவல் துறையினர், மற்றும் உள்ளூர் அரசியல்வாதிகள் போன்ற இலங்கை அரசின் இலக்குகள் மீது சிறிய அளவிளான தாக்குதல்களை நடத்தி வந்தனர். 1975 ஆம் ஆண்டு யாழ் நகர முதல்வர் அல்பிரட் துரையப்பா சுட்டுக்கொலைச் செய்யப்பட்டமை இக்காலப்பகுதியில் புலிகளால் செய்யப்பட்ட முக்கிய தாக்குதலாக கொள்ளப்படுகிறது. இக்காலப்பகுதியில் புலிகள் அமைப்பு ஏனைய ஈழ இயக்கங்களுடன் இணைந்தேச் செயற்பட்டு வந்தது. 1984 ஏப்ரல் மாதம் உத்தியோகப் பட்சமாக தமிழீழ விடுதலை இயக்கம், ஈழ புரட்சிகர மாணவர் இயக்கம், தமிழீழ மக்கள் விடுதலைக் கழகம் ஈழமக்கள் புரட்சிகர விடுதலை முன்னனி என்பன ஒன்றிணைந்த ஈழப் போராட்ட அமைப்பான ஈழ தேசிய விடுதலை முன்னணியில் இணைந்தது.
இதன் பின்னர் புலிகள் அமைப்பு மீதமிருந்த ஈழ இயக்கங்களை தம்முடன் இணைந்து கொள்ளுமாறு கோரிக்கை விடுத்தனர். இது தொடர்பான அறிவித்தல்கள் யாழ்ப்பாணத்திலும் சென்னையிலும் விடுக்கப்பட்டன. தமிழீழ விடுதலை இயக்கம், ஈழமக்கள் புரட்சிகர விடுதலை முன்னனி என்ற முன்னணி ஈழ இயக்கங்கள் அழிக்கப்பட்ட நிலையில் சுமார் 20 ஏனைய இயக்கங்கள் புலிகள் அமைப்புள் உள்வாங்கப்பட்டன. இதன் மூலம் யாழ்ப்பாணம் விடுதலைப் புலிகளின் கட்டுப்பாட்டில் வந்தது.
விடுதலைப் புலிகள் ஏனைய இயக்கங்கள் மீது தாக்குதல் நடத்தியதன் காரணங்கள் விவாதிக்கப்பட்டு வருகின்றது. எல்லா ஈழ இயக்கங்களுக்கும் இந்தியா ஆதரவளித்து வந்தது. எவ்வாரெனினும், தமிழீழ விடுதலை இயக்கம் போன்றவை இந்தியாவை முழுமையாக ஏற்றுக் கொண்டப் போதிலும் புலிகள் அமைப்பு இந்தியா மீது எச்சரிக்கையாகவே இருந்து வந்தது. முக்கியமாக ராஜிவ் காந்தி ஆட்சிக்கு வந்து புலிகளை தனது ஆளுமைக்குள் வைத்திருக்க முற்பட்டதன் பின்னர் இந்நிலைமை மேலும் கூடியது. புலிகள் அமைப்பானது இந்தியா தனது தேவைகளுக்காகவே இலங்கைத் தமிழர் பிரச்சினையில் தலையிடுவதாக புலிகள் கருதிவந்தனர். . இதனால் புலிகள் தமிழர் பிரச்சினைக்கு கொடுக்கப்பட வேண்டிய தீர்வுத் தொடர்பில் நிலையான கொள்கை இல்லாத அல்லது தீர்வில் மாற்றங்களைச் செய்யத் தயாராக இருந்த இயக்கங்கள் செயற்படாமல் இருப்பது போரட்டத்துக்கு நன்மை பயக்கும் எனக் கருதியதாக கருதப்படுகிறது. இத்தாக்குதல்களின் விளைவாக புலிகள் ஈழ இயக்கங்களில் முதன்மை அமைப்பாக உருவெடுத்தனர்.
1987 ஆம் ஆண்டு புலிகள் பொருளாதார, அரசியல், இராணுவ இழக்குகள் மீது தற்கொலைத் தாக்குதல்களை மேற்கொள்ளும் கரும்புலிகள் அணியை உருவாக்கி இலங்கை இராணுவத் தளம் ஒன்றின் மீது தாக்குதல் நடத்தி 40 இராணுவத்தினரைக் கொன்றனர்.